C 410/3

VYKONÁVACIE ROZHODNUTIE KOMISIE

zo 17. novembra 2014

o zmene pracovného programu na rok 2014 v pôsobnosti vykonávacieho rozhodnutia Komisie 2014/C 166/05 a o prijatí pracovného programu a financovania na rok 2015 v oblasti potravín a krmív s cieľom zabezpečiť uplatňovanie právnych predpisov v oblasti potravín a krmív

2014/C 410/04

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 84,

so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (2), a najmä na jeho článok 6 ods. 3 a 5, články 32, 33 a 35, článok 36 ods. 1 a 4 a článok 43,

keďže:

Je vhodné povoliť orgánom uvedeným v pracovnom programe udeľovať granty bez výzvy na predkladanie návrhov, a to z dôvodov v ňom uvedených.

Týmto rozhodnutím by sa malo povoliť vyplácanie úrokov z omeškania na základe článku 92 nariadenia (EÚ, Euratom) č. 966/2012 a článku 111 ods. 4 delegovaného nariadenia (EÚ) č. 1268/2012.

Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,

ROZHODLA TAKTO:

Článok 1

Zmena vykonávacieho rozhodnutia Komisie 2014/C 166/05

Prijíma sa zmena pracovného programu uvedeného vo vykonávacom rozhodnutí Komisie 2014/C 166/05 podľa vymedzenia v prílohe.

Článok 2

Schválenie pracovného programu na rok 2015

Prijíma sa pracovný program na vykonávanie článkov 6, 32, 33, 35 a 43 nariadenia (EÚ) č. 652/2014, ako sa vymedzuje v prílohe.

Článok 3

Rozhodnutie o financovaní

Ročné pracovné programy uvedené v článku 1 a 2 predstavujú rozhodnutie o financovaní v zmysle článku 84 nariadenia (EÚ, Euratom) č. 966/2012.

Článok 4

Príspevok Únie

Maximálna výška príspevku na vykonávanie programu na rok 2014 sa stanovuje na 4 820 000 EUR a financuje sa z týchto rozpočtových riadkov všeobecného rozpočtu Európskej únie na rok 2014:

Maximálna výška príspevku na vykonávanie programu na rok 2015 sa stanovuje na 4 050 000 EUR a financuje sa z týchto rozpočtových riadkov všeobecného rozpočtu Európskej únie na rok 2015:

Vykonávanie tohto rozhodnutia podlieha dostupnosti finančných prostriedkov potom, čo rozpočtový orgán prijme rozpočet na rok 2015, alebo podľa stanovenia v systéme dočasných dvanástin.

Rozpočtovými prostriedkami uvedenými vyššie sa môžu hradiť aj úroky z omeškania.

Článok 5

Doložka o flexibilite

Nakumulované zmeny rozpočtových prostriedkov pridelených na špecifické činnosti v rámci každého pracovného programu neprekračujúce 20 % maximálnej výšky príspevku podľa článku 4 tohto rozhodnutia sa nepovažujú za podstatné v zmysle článku 94 ods. 4 delegovaného nariadenia (EÚ) č. 1268/2012 v prípadoch, keď tieto zmeny významne neovplyvňujú povahu činností a cieľ pracovného programu.

Príslušný povoľujúci úradník môže prijať zmeny uvedené v prvom odseku v súlade so zásadami riadneho finančného hospodárenia a proporcionality.

Článok 6

Granty

Orgánom uvedeným v prílohe možno udeľovať granty bez výzvy na predkladanie návrhov, a to v súlade s podmienkami, ktoré sú vymedzené v danej prílohe.

(1) Ú. v. EÚ L 298, 26.10.2012, s. 1.

(2) Ú. v. EÚ L 189, 27.6.2014, s. 1.

(3) Rozhodnutie 2014/C 166/05 z 27. mája 2014 o prijatí pracovného programu a financovaní činností v oblasti potravín a krmív s cieľom zabezpečiť uplatňovanie právnych predpisov v oblasti potravín a krmív na rok 2014 (Ú. v. EÚ C 166, 3.6.2014, s. 5).

(4) Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. ES L 362, 31.12.2012, s. 1).

PRÍLOHA

Pracovné programy na roky 2014 a 2015 v oblasti potravín a krmív

1. ÚVOD

Cieľom týchto pracovných programov je aktualizovať potreby stanovené vo vykonávacom rozhodnutí Komisie 2014/C 166/05 a mať rozhodnutie o financovaní činností, ktoré sa majú začať vykonávať hneď začiatkom roka 2015.

Tieto pracovné programy obsahujú vykonávacie opatrenia na roky 2014 a 2015 s týmto rozdelením rozpočtu:

Orientačné činnosti (2014) Orientačná suma Granty (2) 170 000 EUR Obstarávania (2) 4 650 000 EUR Iné činnosti (0) 0 EUR SPOLU (4 činnosti v roku 2014) 4 820 000 EUR





Orientačné činnosti (2015) Orientačná suma Granty (3) 2 325 000 EUR Obstarávania (4) 1 205 000 EUR Iné činnosti (1) 400 000 EUR SPOLU (8 činností v roku 2015) 3 930 000 EUR

2. GRANTY

Celkové rozpočtové prostriedky vyhradené na granty:

v roku 2014 vo výške 170 000 EUR,

v roku 2015 vo výške 2 325 000 EUR.

2.1. Právny základ

Článok 6 ods. 3 a články 33 a 35 nariadenia (EÚ) č. 652/2014.

2.2. Rozpočtové riadky

rozpočet na rok 2014 – 17 04 03 – 170 000 EUR

rozpočet na rok 2015 – 17 04 03 – 2 325 000 EUR

2.3. Orientačný zoznam plánovaných činností

Činnosti (rozpočet na rok 2014 – 17 04 03) Odhadovaný počet činností Orientačný dátum začatia Orientačná suma (v EUR) Nástroj kumulatívneho posudzovania rizika rezíduí pesticídov 1 grant 4. štvrťrok 2014 70 000 Dodatočný grant pre OIE na regionálne stretnutia a činnosti platformy pre dobré životné podmienky zvierat 1 grant 4. štvrťrok 2014 100 000





Činnosti (rozpočet na rok 2015 – 17 04 03) Odhadovaný počet činností Orientačný dátum začatia Orientačná suma (v EUR) Koordinácia žiadostí o autorizáciu menej významných použití prípravkov na ochranu rastlín 1 grant 1. štvrťrok 2015 350 000 Koordinovaný plán kontroly na zistenie miery rozšírenia podvodných praktík pri predaji určitých potravín 28 grantov 1. štvrťrok 2015 600 000 Koordinovaný plán kontroly antimikrobiálnej rezistencie (AMR) 28 grantov 1. štvrťrok 2015 1 375 000

2.4. Opis, ciele a predpokladané výsledky vykonávacích opatrení

Nástroj kumulatívneho posudzovania rizika rezíduí pesticídov

V rámci výskumného projektu ACROPOLIS financovaného EÚ bol vyvinutý IT nástroj dostupný všetkým stranám zapojeným do posudzovania z hľadiska rizika pesticídov. IT nástroj je založený na pravdepodobnostnom modelovaní expozície. Komisia má v úmysle zmodernizovať tento projekt.

Cieľ: Modernizácia nástroja ACROPOLIS z hľadiska špecifických potrieb Komisie, ako aj podpora pre manažérov rizík pri vypracúvaní kritérií používaných pri riadení rizík prostredníctvom posúdenia možného vplyvu rôznych volieb parametrov používaných pri modelovaní na rozhodnutia týkajúce sa riadenia rizík.

Pôvodný projekt viedol Holandský národný inštitút pre verejné zdravie a životné prostredie (RIVM), ktorému by mal byť udelený dodatočný grant v záujme modernizácie diela a poskytnutia nevyhnutnej podpory pre Komisiu potrebnej pri prijímaní adekvátnych rozhodnutí týkajúcich sa riadenia rizík.

Očakávané výsledky: Zmodernizovaný nástroj prispôsobený špecifickým potrebám vyžadovaným Komisiou a podpora pre Komisiu (skúšobné prípady a pokyny) z hľadiska prijímania rozhodnutí týkajúcich sa riadenia rizík, pokiaľ ide o výpočtové parametre.

Dodatočný grant pre OIE na regionálne semináre v oblasti dobrých životných podmienok zvierat

Vo vykonávacom rozhodnutí Komisie 2014/C 166/05 sa stanovuje priamy grant pre OIE na také činnosti, ako sú svetové konferencie, regionálne semináre a regionálne stretnutia a činnosti v oblasti zdravia a dobrých životných podmienok zvierat.

Komisia má v úmysle udeliť OIE dodatočný priamy grant na organizáciu ďalších seminárov v oblasti dobrých životných podmienok zvierat.

Cieľ: Zvýšenie povedomia o otázkach dobrých životných podmienok zvierat a stupňa uplatňovania noriem OIE v oblasti zdravia zvierat (preprava, zabíjanie, kontrola túlavých psov).

Očakávaný výsledok: Zvýšené povedomie o normách v otázkach dobrých životných podmienok zvierat.

Koordinácia žiadostí o autorizáciu menej významných použití prípravkov na ochranu rastlín

Pokiaľ ide o menej významné použitia prípravkov na ochranu rastlín, je potrebné zabezpečiť účinnú koordináciu a výmenu informácií medzi členskými štátmi a zainteresovanými stranami. Vyžaduje si to projekt na vytvorenie osobitnej platformy expertov EÚ na menej významné použitia v oblasti zdravia rastlín. Komisia predložila Európskemu parlamentu a Rade správu o zriadení Európskeho fondu na podporu menej významných použití v oblasti prípravkov na ochranu rastlín (1). V správe sa dospelo k záveru, že Komisia je pripravená poskytnúť pomoc a finančne prispieť v krátkodobom a strednodobom horizonte na vytvorenie takéhoto projektu.

Cieľ: Spolufinancovanie grantu na akciu v súvislosti s koordinačným nástrojom EÚ prevádzkovaným niektorými členskými štátmi alebo medzinárodnou organizáciou s cieľom dosiahnuť koordinovaný prístup pri hľadaní riešení v otázke medzier v oblasti menej významných použití v Európskej únii.

Očakávaný výsledok: Koordinované činnosti, ktoré povedú k zníženiu medzier v oblasti menej významných použití prípravkov na ochranu rastlín, aby sa zabezpečilo, že európski poľnohospodári naďalej dokážu vyrábať vysokokvalitné plodiny, a to poskytnutím dostatočných prostriedkov a metód.

Koordinovaný plán kontroly na zistenie miery rozšírenia podvodných praktík pri predaji určitých potravín

Koordinované plány kontroly majú za cieľ zistiť mieru rozšírenia podvodných praktík pri predaji určitých potravín, a to prostredníctvom cielených kontrol vrátane laboratórnej analýzy zo strany členských štátov. Podobné projekty boli uskutočnené v rokoch 2013 a 2014 pre konské mäso.

Cieľ: Zisťovanie a kvantifikácia niektorých podvodných praktík.

Očakávaný výsledok: Harmonizované plány kontroly na monitorovanie potravinových podvodov s cieľom zvýšiť dôveru spotrebiteľov. V tejto súvislosti Európska komisia požiada všetky členské štáty, aby vykonávali takéto plány.

Koordinovaný plán kontroly antimikrobiálnej rezistencie (AMR)

V smernici Európskeho parlamentu a Rady 2003/99/ES (2) sa stanovuje, že členské štáty zabezpečia, aby sa monitorovaním poskytli porovnateľné údaje o výskyte antimikrobiálnej rezistencie u pôvodcov zoonóz a aj iných pôvodcov, pokiaľ predstavujú ohrozenie verejného zdravia. Podobný projekt bol uskutočnený v roku 2014 a stále prebieha.

V roku 2011 Komisia zaviedla 5-ročný akčný plán proti hrozbe AMR (3). Jedným z opatrení je posilniť systémy dohľadu nad AMR a spotrebou antimikrobík vo veterinárnej medicíne.

Cieľ: Spolufinancovanie koordinovaného plánu kontroly zameraného na monitorovanie antimikrobiálnej rezistencie, ktorý bude zahŕňať všetky členské štáty.

Očakávaný výsledok: Harmonizovaný plán kontroly zameraný na monitorovanie rezistencie v potravinovom reťazci s cieľom zvýšiť dôveru spotrebiteľov a posúdiť vývoj rezistencie v potravinovom reťazci. V tejto súvislosti Európska komisia požiada všetky členské štáty, aby vykonávali takýto plán.

2.5. Vykonávanie

Nástroj kumulatívneho posudzovania rizika rezíduí pesticídov

Vykonávanie: priamo GR SANCO.

Maximálna miera spolufinancovania zo zdrojov EÚ: 50 % oprávnených nákladov.

Kritériá na vyhodnotenie návrhov:

kvalita a relevantnosť navrhnutých nástrojov,

celková kvalita, súdržnosť a jasnosť navrhovaných cieľov.

Dodatočný grant pre OIE na regionálne stretnutia a činnosti platformy pre dobré životné podmienky zvierat

Vykonávanie: priamo GR SANCO.

Maximálna miera spolufinancovania zo zdrojov EÚ: 50 % oprávnených nákladov.

Kritériá na vyhodnotenie návrhov:

prispenie k dosiahnutiu cieľov politiky v oblasti dobrých životných podmienok zvierat,

kvalita navrhovaných podujatí.

Koordinácia žiadostí o autorizáciu menej významných použití prípravkov na ochranu rastlín

Vykonávanie: priamo GR SANCO.

Maximálna miera spolufinancovania zo zdrojov EÚ: 50 % oprávnených nákladov.

Kritériá na vyhodnotenie návrhov:

relevantnosť návrhu z hľadiska cieľov činnosti,

konzistentnosť a primeranosť pridelených zdrojov.

Koordinovaný plán kontroly EÚ na zistenie miery rozšírenia podvodných praktík pri predaji určitých potravín

Vykonávanie: priamo GR SANCO.

Maximálna miera spolufinancovania zo zdrojov EÚ: 50 % oprávnených nákladov.

Kritériá na vyhodnotenie návrhov:

relevantnosť návrhu z hľadiska cieľov činnosti,

počet testov v návrhu v porovnaní s počtom odporúčaných testov.

Koordinovaný plán kontroly antimikrobiálnej rezistencie (AMR)

Vykonávanie: priamo GR SANCO.

Maximálna miera spolufinancovania zo zdrojov EÚ: 50 % oprávnených nákladov.

Kritériá na vyhodnotenie návrhov:

relevantnosť návrhu z hľadiska cieľov činnosti,

počet testov v návrhu v porovnaní s počtom odporúčaných testov.

3. OBSTARÁVANIA

Celkové rozpočtové prostriedky vyhradené na verejné zákazky:

v roku 2014 vo výške 4 650 000 EUR,

v roku 2015 vo výške 1 205 000 EUR.

3.1. Právny základ

Článok 6 ods. 5 a články 34, 35 a 43 nariadenia (EÚ) č. 652/2014.

3.2. Rozpočtový riadok

rozpočet na rok 2014 – 17 04 01 – 4 600 000 EUR

rozpočet na rok 2014 – 17 04 03 – 50 000 EUR

rozpočet na rok 2015 – 17 04 03 – 1 205 000 EUR

3.3. Orientačný zoznam plánovaných zákaziek

Činnosť (rozpočet na rok 2014 – 17 04 01) Typ zákazky Odhadovaný počet zákaziek Orientačný dátum Suma (v EUR) Obnova zásob antigénov vírusu slintačky a krívačky v banke antigénov a vakcín EÚ Výzva na predkladanie ponúk 1 4. štvrťrok 2014 4 600 000





Činnosť (rozpočet na rok 2014 – 17 04 03) Typ zákazky Odhadovaný počet zákaziek Orientačný dátum Suma (v EUR) Komunikačné aktivity v oblasti eradikačných programov Špecifická/Zákazka na poskytnutie služby s existujúcou rámcovou zmluvou 2 4. štvrťrok 2014 50 000





Činnosti (rozpočet na rok 2015 – 17 04 03) Typ zákazky Odhadovaný počet zákaziek Orientačný dátum Suma (v EUR) Štúdia – Posúdenie rizika škodcov ovplyvňujúcich kvalitu Rokovacie konanie s Európskou a stredozemnou organizáciou pre ochranu rastlín (EPPO) Zákazka na poskytnutie služby/Rokovacie konanie 1 1. štvrťrok 2015 300 000 Vývoj prototypu nástroja na zistenie kančieho pachu na použitie na bitúnkoch Špecifická/Zákazka na poskytnutie služby s existujúcou rámcovou zmluvou 1 1. štvrťrok 2015 170 000 Podujatia ako súčasť výstavy EXPO Miláno 2015 Špecifická/Zákazka na poskytnutie služby s existujúcou rámcovou zmluvou 15 1. štvrťrok 2015 500 000 Vyhodnotenie možností kritérií identifikácie endokrinných disruptorov v súvislosti s posúdením vplyvu (skríning) Špecifická/Zákazka na poskytnutie služby s existujúcou rámcovou zmluvou 1 1. štvrťrok 2015 235 000

3.4. Vykonávanie

Činnosti bude vykonávať priamo GR SANCO.

4. INÉ ČINNOSTI

4.1. Refundácia nákladov na ubytovanie a cestovných nákladov národných expertov, ktorí vykonávajú audity spolu s Potravinovým a veterinárnym úradom (FVO)

4.2. Právny základ

Článok 32 nariadenia (EÚ) č. 652/2014.

4.3. Rozpočtový riadok

rozpočet na rok 2015 – 17 04 03 – 400 000 EUR

4.4. Orientačný zoznam plánovaných činností

Činnosť (rozpočet na rok 2015 – 17 04 03) Odhadovaný počet iných činností Orientačný dátum Orientačná suma (v EUR) Refundácia nákladov na ubytovanie a cestovných nákladov národných expertov, ktorí vykonávajú audity spolu s Potravinovým a veterinárnym úradom (FVO) 130 v priebehu roka 2015 400 000

(1) COM(2014) 82 final, Brusel, 18.2.2014.

(2) Smernica Európskeho parlamentu a Rady 2003/99/ES zo 17. novembra 2003 o monitoringu zoonóz a pôvodcoch zoonóz, ktorou sa mení a dopĺňa rozhodnutie Rady 90/424/EHS a ruší smernica Rady 92/117/EHS (Ú. v. EÚ L 325, 12.12.2003, s. 31).

(3) COM(2011) 748, Oznámenie Komisie Európskemu parlamentu a Rade, Akčný plán proti rastúcim hrozbám antimikrobiálnej rezistencie.